**VAGYONKEZELÉSI szerződés**

Amely létrejött egyrészről

Név: **Nagykereki Községi Önkormányzata**

Székhelye: 4127 Nagykereki, Kossuth u. 22.

Képviselő: Zilai Károly polgármester

törzsszáma: 728812

adóigazgatási azonosító száma: 15728812-2-09

bankszámlaszáma: 60600266-10000836

statisztikai számjele: 15728812-8411-321-09

továbbiakban Önkormányzat mint Tulajdonos (a továbbiakban: **Önkormányzat**),

valamint a

Név: **Berettyóújfalui Tankerületi Központ**

székhelye: 4100 Berettyóújfalu, Dózsa György u. 17-19.

képviseli: Majosi Pálma tankerületi igazgató

adóigazgatási azonosító száma: 15835365-2-09

Előirányzat-felhasználási keretszámla száma: 10034002-00336444-00000000

ÁHT azonosítója: 361517

KSH statisztikai számjele: 15835365-8412-312-09

mint vagyonkezelő (a továbbiakban: **Berettyóújfalui Tankerületi Központ, vagy Vagyonkezelő**)

(a továbbiakban együtt: **Felek**) között alulírott helyen és napon a következő feltételekkel:

1. **Előzmények**

A nemzeti köznevelésről szóló 2011. évi CXC. törvény (a továbbiakban: Nkt.) 74.§ (1) bekezdése alapján 2013. január l-jétől „az állam gondoskodik - az óvodai nevelés, a nemzetiséghez tartozók óvodai nevelése, a többi gyermekkel, tanulóval együtt nevelhető, oktatható sajátos nevelési igényű gyermekek óvodai nevelése kivételével - a köznevelési alapfeladatok ellátásáról".

A nemzeti köznevelésről szóló 2011. évi CXC. törvény (a továbbiakban: Nkt.) 99/G. § (1) bekezdése értelmében a tankerületi központ által fenntartott, települési önkormányzat által működtetett köznevelési intézmény működtetésével kapcsolatos jogviszonyból származó jogok és kötelezettségek 2017. január 1. napjától a tankerületi központot illetik meg, illetve terhelik.

Az állami köznevelési közfeladat ellátásában fenntartóként részt vevő szervekről, valamint a Klebelsberg Központról szóló 134/2016. (VI.10.) Kormány rendelet (Rendelet) 1.§-a alapján a Kormány a tankerületi központokat jelöli ki a nemzeti köznevelésről szóló 2011. évi CXC. törvény (a továbbiakban: Nkt.) 94. § (4) bekezdés *n)*pontja szerinti, az állami köznevelési közfeladat ellátásában fenntartóként részt vevő szervekként. A Rendelet 2. §(1) bekezdése értelmében a tankerületi központ a köznevelési közfeladat-ellátásban részt vevő, fenntartásában lévő köznevelési intézmények tekintetébenellátja - az Nkt.-ban és az e rendeletben foglaltak kivételével - az Nkt. 83. § (2) bekezdésében meghatározott fenntartói feladatokat.

Felek megállapítják, hogy a fentebb foglaltakra tekintettel az illetékességi körébe tartozó köznevelési intézmények fenntartói jogai és kötelezettségei tekintetében 2017. január 1-től a Berettyóújfalui Tankerületi Központ jogosult eljárni, valamint jelen okirat aláírására a Berettyóújfalui Tankerületi Központ képviseletében eljárva Majosi Pálma tankerületi igazgató jogosult.

A szerződés tárgyát képező vagyonelemek vagyonkezelői joga gyakorlásának szabályait Felek az alábbiak szerint állapítják meg:

1. **A szerződés tárgya**

1. Az Önkormányzat vagyonkezelésbe adja a Berettyóújfalui Tankerületi Központ pedig vagyonkezelésbe veszi:

1. a Biharkeresztesi Bocskai Általános Iskola Bocskai István Tagiskola köznevelési intézmény jelenleg hatályos szakmai alapdokumentuma alapján a:

* Nagykereki belterület, 327 hrsz- ú, természetben 4127 Nagykereki, Rákóczi u. 2. szám alatti ingatlan 1/1 tulajdoni hányadát,
* Nagykereki belterület, 320 hrsz- ú, természetben 4127 Nagykereki, Kossuth u. 8. szám alatti ingatlan 1/1 tulajdoni hányadát,

1. jelen szerződés elválaszthatatlan részét képező 1. számú melléklet szerinti ingóságokat.
2. Felek megállapodnak, hogy a vagyonkezelői jog ingatlan-nyilvántartásba történő bejegyzéséről a Vagyonkezelőköteles gondoskodni. Az eljárás minden költsége a Vagyonkezelőt terheli.
3. Felek kinyilatkozzák, hogy vagyonkezelésbe átadó Magyarországon jogszerűen nyilvántartásba vett helyi Önkormányzat, míg vagyonkezelésbe átvevő Magyarországon jogszerűen nyilvántartásba vett költségvetési szerv.
4. Felek megállapítják, hogy a nemzeti vagyonról szóló 2011. évi CXCVI. törvény (továbbiakban: Nvt.) 3.§ (1) bekezdés 1. pont a) alpontja szerint Vagyonkezelő, mint költségvetési szerv továbbra is átlátható szervezetnek minősül.

###### Felek Jogai és kötelezettségei

1. A Berettyóújfalui Tankerületi Központot a vagyonkezelésében levő vagyonnal kapcsolatban megilletik a tulajdonos jogai, és terhelik a tulajdonos kötelezettségei - ideértve a számvitelről szóló törvény szerinti könyvvezetési és beszámoló-készítési kötelezettséget is - azzal, hogy
   1. a vagyont nem idegenítheti el, valamint - jogszabályon alapuló, továbbá az ingatlanra közérdekből külön jogszabályban feljogosított szervek javára alapított használati jog, vezetékjog vagy ugyanezen okokból alapított szolgalom, továbbá a helyi önkormányzat javára alapított vezetékjog kivételével - nem terhelheti meg,
   2. a vagyont biztosítékul nem adhatja,
   3. a vagyonon osztott tulajdont nem létesíthet,
   4. a vagyonkezelői jogot harmadik személyre nem ruházhatja át és nem terhelheti meg, valamint
   5. polgári jogi igényt megalapító, polgári jogi igényt eldöntő tulajdonosi hozzájárulást a vagyonkezelésében lévő vagyonra vonatkozóan hatósági és bírósági eljárásban sem adhat, kivéve a jogszabályon alapuló, továbbá az ingatlanra közérdekből külön jogszabályban feljogosított szervek javára alapított használati joghoz, vezetékjoghoz vagy ugyanezen okokból alapított szolgalomhoz történő hozzájárulást.

2. A Berettyóújfalui Tankerületi Központ a vagyonkezelésében levő vagyont a központi berendezésekkel és felszerelésekkel együtt rendeltetésszerűen, a vagyonkezelési szerződésnek, a rendes gazdálkodás szabályainak megfelelően, a vagyonra vonatkozó biztonsági előírások betartásával, a közvagyont használó személytől elvárható gondossággal mások jogainak és törvényes érdekeinek sérelme nélkül jogosult birtokolni, használni, szedni hasznait.

3. A Berettyóújfalui Tankerületi Központa vagyonkezelésében levő vagyont, a központi berendezésekkel és felszerelésekkel együtt rendeltetésszerűen, a vagyonkezelési szerződésnek, a rendes gazdálkodás szabályainak megfelelően, a vagyonra vonatkozó biztonsági előírások betartásával, a közvagyont használó személytől elvárható gondossággal mások jogainak és törvényes érdekeinek sérelme nélkül jogosult birtokolni, használni, szedni hasznait.

4. A Berettyóújfalui Tankerületi Központ felel minden olyan kárért, amely a rendeltetésellenes vagy szerződésellenes használat következménye. A nem rendeltetésszerű használat folytán keletkezett hibák kijavítása, károk megtérítése a Berettyóújfalui Tankerületi Központ kötelezettsége függetlenül attól, hogy a bekövetkezett hiba, illetve kár alkalmazottjai, ügyfelei, az intézmény tanulói vagy az érdekkörében eljáró személy magatartására vezethető vissza. Nem terheli a Berettyóújfalui Tankerületi Központot a kártérítési kötelezettség, ha bizonyítja, hogy úgy járt el, ahogy adott helyzetben a közvagyon használójától elvárható.

5. Az Önkormányzat a Berettyóújfalui Tankerületi Központtól követelheti a vagyonkezelésbe adott vagyonrendeltetés-, illetve szerződésellenes használatának megszüntetését. Ha a Berettyóújfalui Tankerületi Központ a rendeltetés-, illetve szerződésellenes használatot - az Önkormányzat felhívása ellenére - tovább folytatja, az Önkormányzat kártérítést követelhet.

6. A Berettyóújfalui Tankerületi Központgondoskodik a vagyonkezelésében levő vagyon értékének, állagának megóvásáról, karbantartásáról, a szükséges felújítások, pótlások, cserék kivitelezési munkálatainak elvégzéséről, elvégeztetéséről így az ingatlanban levő központi berendezések, az ezekhez csatlakozó vezetékrendszerek munkaképes állapotának biztosításáról, az átvételkori állapotnak megfelelő szinten tartásáról.

7. A Berettyóújfalui Tankerületi Központ a saját költségén az Önkormányzat előzetes írásbeli engedélye alapján jogosult

1. a vagyonkezelésében levő ingatlant átalakítani, illetőleg a falak, a mennyezet, vagy a padlózat megbontásával, tárgyaknak azokhoz történő rögzítésével járó műveletet,
2. az elszámolt értékcsökkentést meghaladó, annak értékét növelő beruházást, felújítást végezni.

8. A beruházás, felújítás értékét a Berettyóújfalui Tankerületi Központnak bizonylatokkal kell igazolnia és azokról évente írásban be kell számolnia az Önkormányzatnak.

9. Az Önkormányzat, mint tulajdonos évente legalább egy alkalommal, a nevelő­ oktató munka, illetve a Berettyóújfalui Tankerületi Központ működésének zavarása nélkül, előzetes értesítés alapján a vagyonkezelésbe adott önkormányzati vagyonnal való gazdálkodást, a vagyon rendeltetésszerű használatát ellenőrízni.

Az ellenőrzés során az Önkormányzat képviselője jogosult

1. a Berettyóújfalui Tankerületi Központ használatában álló ingatlan területére, illetve Berettyóújfalui Tankerületi Központ által használt irodai és egyéb célú helyiségeibe belépni és ott tartózkodni,
2. az ellenőrzés tárgyához kapcsolódó iratokba és más dokumentumokba, elektronikus adathordozón tárolt adatokba - a külön jogszabályokban meghatározott adat- és titokvédelmi előírások betartásával - betekinteni,
3. a Berettyóújfalui Tankerületi Központalkalmazottjától írásban vagy szóban felvilágosítást, információt kémi,
4. az átadott ingó vagyontárgyak meglétét és állagát ellenőrizni.

##### Az Önkormányzat az ellenőrzés megállapításairól értesíti a Berettyóújfalui Tankerületi Központot, továbbá, amennyiben megállapításai annak hatáskörét érintik, az Állami Számvevőszéket is.

10. Amennyiben a Vagyonkezelő a vagyonkezelésében levő vagyon hasznosítását másnak átengedi, a használó magatartásáért, mint sajátjáért felel.

11. Vagyonkezelő viseli a vagyonkezelésében levő vagyonnal összefüggő költségeket, közterheket, díjakat, gondoskodik a vagyonvédelemről. Az átvett épület működtetési költségeit működtetés arányában Vagyonkezelő fizeti.

12. Vagyonkezelő felelős az ingatlannal kapcsolatban, a tűzvédelmi, munkavédelmi és környezetvédelmi törvényekben és egyéb kapcsolódó jogszabályokban foglaltak betartásáért és betartatásáért.

1. Vagyonkezelő köteles teljesíteni a vagyonkezelésében levő vagyonnal kapcsolatban a jogszabályban, illetve a vagyonkezelési szerződésben előírt nyilvántartási, adatszolgáltatási, és elszámolási kötelezettséget.
2. A vagyonkezelésbe adott vagyont, annak értékét és változásait Vagyonkezelő nyilvántartja. Az érték nyilvántartásától el lehet tekinteni, ha az adott vagyontárgy értéke természeténél, jellegénél fogva nem állapítható meg. A nyilvántartásnak tartalmaznia kell a vagyon elsődleges rendeltetése szerinti közfeladat megjelölését is. A nyilvántartási adatok – a minősített adat védelméről szóló törvény szerinti minősített adat kivételével - nyilvánosak.
3. Vagyonkezelő a használatában lévő vagyont érintő lényeges változásokat, a változás bekövetkezésétől számított 5 napon belül köteles jelenteni az Önkormányzatnak.
4. Vagyonkezelő köteles az Önkormányzatot haladéktalanul értesíteni az ingatlan egészét fenyegető veszélyről és a beállott kárról, a tudomására jutott minden olyan tényről, adatról, körülményről, amely a vagyon rendeltetésszerű, zavarmentes használatát akadályozza , kár bekövetkezésével fenyeget, a vagyon nagyobb mérvű romlásához vezethet, valamint arról ha őt jogai gyakorlásában harmadik személy akadályozza.
5. Vagyonkezelő köteles tűrni, hogy az Önkormányzat a veszély elhárítására, a kár következményeinek megszüntetésére a szükséges intézkedéseket megtegye.
6. Az értesítés elmaradása vagy késedelme miatt bekövetkezett kárt, illetve költségnövekedést Vagyonkezelő köteles viselni.

###### A szerződés megszűnése

1. A szerződést Felek 2024. szeptember 1-től határozatlan időtartamra kötik. A szerződés a Felek minden további nyilatkozata nélkül megszűnik, ha az állami köznevelési feladat ellátása a körülírt ingatlanban megszűnik.

2. A Berettyóújfalui Tankerületi Központ a vagyonkezelői joga megszűnése esetén, a megszűnése napjától számított 20 napon belül köteles az ingatlant kiüríteni és azt rendeltetésszerű használatra alkalmas állapotban az Önkormányzat részére visszaadni.

3. Amennyiben a Berettyóújfalui Tankerületi Központ az ingatlant az előírt határidőig nem hagyja el, az Önkormányzat jogosult a helyiségeket birtokba venni, a Berettyóújfalui Tankerületi Központ a helyiségekben található ingóságairól két tanúval hitelesített leltárt készíteni, és a Berettyóújfalui Tankerületi Központot az ingóságok 8 napon belüli elszállítására írásban felszólítani.

4. Amennyiben a Berettyóújfalui Tankerületi Központ az írásbeli felszólítását követő 8 napon belül nem szállítja el ingóságait, az Önkormányzat jogosult a Berettyóújfalui Tankerületi Központnak az ingatlanban lévő vagyontárgyait a költségén elszállíttatni, és megfelelő helyen történő raktározásáról a Berettyóújfalui Tankerületi Központ költségén gondoskodni.

5. A szerződés megszűnése esetén Berettyóújfalui Tankerületi Központ cserehelyiségre igényt nem tarthat.

6. A szerződés megszűnése esetén a vagyonkezelői jognak az ingatlan-nyilvántartásból való törléséről a Berettyóújfalui Tankerületi Központ köteles gondoskodni.

###### Egyéb rendelkezések

1. A szerződést a Felek írásban jogosultak módosítani vagy kiegészíteni.

2. Kapcsolattartók kijelölése: Felek a működtetési feladatok, illetve a használat Önkormányzat által történő ellenőrzése során kapcsolattartóként az alábbi személyeket jelölik meg:

Nagykereki Községi Önkormányzata részéről:

Zilai Károly polgármester

Cím: 4127 Nagykereki, Kossuth u. 22.

tel: 54-402-800

Berettyóújfalui Tankerületi Központ részéről:

Majosi Pálma, tankerületi igazgató

Cím: 4100 Berettyóújfalu, Dózsa Gy. u. 17-19.

Elérhetőség: berettyoujfalu@kk.gov.hu

3. Felek megállapodnak abban, hogy a szerződésből adódó, vagy azzal kapcsolatban felmerülő vitákat vagy nézetkülönbségeket tárgyalások útján rendezik. Esetleges jogvitájukra értékhatártól függően kikötik a Berettyóújfalui Járásbíróság, illetve a Debreceni Törvényszék kizárólagos illetékességét.

4. Felek a szerződéssel, illetve az annak során teljesített feladattal kapcsolatosan kölcsönösen kijelentik, hogy – a közérdekű és közérdekből nyilvános adatok kivételével - a teljesítés során, vagy egyéb módon tudomásukra jutott minden információt és adatot bizalmasan kezelnek és megőriznek, ezeket a másik fél előzetes, írásbeli hozzájárulása hiányában egyik fél sem hozza nyilvánosságra, vagy illetéktelen harmadik személy tudomására. Átadó a birtokába került információkat bizalmasan kezeli, azokat kizárólag a szerződésben meghatározott feladatok teljesítése érdekében használhatja fel.

5. Felek rögzítik, hogy a jelen szerződés teljesítésével összefüggésben egymás rendelkezésére bocsátott személyes adatokat az Európai Parlament és a Tanács által kibocsátott, a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló általános adatvédelmi rendeletének („GDPR”), az esetleges további, az Európai Unió által alkotott – közvetlenül alkalmazandó – jogi normáknak, továbbá az információs önrendelkezési jogról és az információszabadságról szóló 2011. évi CXII. törvény rendelkezéseinek megfelelően kezelik. A szerződésre egyebekben a Ptk. előírásai az irányadók.

6. Nagykereki Községi Önkormányzata vagyonkezelésbe átadó tulajdonos jelen okirat aláírásával feltétlen és visszavonhatatlan hozzájárulását adja ahhoz, hogy – a Nagykereki Községi Önkormányzata 1/1 arányú tulajdonjogának változatlanul hagyása mellett - a Berettyóújfalui Tankerületi Központ vagyonkezelői joga a belterület:

- 327 hrsz- ú, természetben 4127 Nagykereki, Rákóczi u. 2. szám alatti ingatlan

- 320 hrsz- ú, természetben 4127 Nagykereki, Kossuth u. 8. szám alatti ingatlan

vonatkozásában ingyenesen, határozatlan időre szólóan az ingatlan nyilvántartásba bejegyzésre kerüljön.

7. Felek megbízást adnak a **Dr. Mohácsi Ügyvédi Iroda** (4024 Debrecen, Petőfi tér 20-21. 1/6; Ügyintéző: Dr. Mohácsi Ferenc ügyvéd; KASZ: 36065495; lajstromszám: 0156) részére jelen okirat ellenjegyzésére, valamint annak a földhivatal részére történő benyújtására és a földhivatali eljárásban teljes jogkörrel való képviseletére.

8. Ügyvéd a meghatalmazást jelen szerződés aláírásával kifejezetten elfogadja.

9. Szerződő Felek a szerződést együttesen elolvasták, és a közös értelmezést követően, mint akaratukkal mindenben megegyezőt, cégszerűen aláírták.

Kelt: Berettyóújfalu, 2024. …………….

|  |  |
| --- | --- |
| …………………………………………  **Nagykereki Községi Önkormányzata**  **képviseli**  **Zilai Károly**  **polgármester** | ………………………………………..  **Berettyóújfalui Tankerületi Központ**  **képviseli**  **Majosi Pálma**  **tankerületi igazgató** |
| pénzügyileg ellenjegyzem:  Kelt: Berettyóújfalu, 2024. ……………..  ……………………………………………  **Önkormányzat**  gazdasági vezető | pénzügyileg ellenjegyzem:  Kelt: Berettyóújfalu, 2024. ……………..  ……………………………………………  **Tankerületi Központ**  gazdasági vezető |
| Ellenjegyzem:  Kelt: Berettyóújfalu, 2024. ………..….  ……………………………………….  jegyző | Ellenjegyzem:  Kelt: Berettyóújfalu, 2024. ………...…  ………………………………………..  ügyvéd |

Mellékletek:

- 1. számú melléklet: tárgyi eszközök, infokommunikációs eszközök, szerzői jogvédelem alá eső termékek